שיחה:שובר קופות

message: הפסקה "שיאני הקופות לאורך השנים" לא ברורה, מה היא מנסה להציג? מה זה הקפיצות שנים שיש בה? אליסף · שיחה 20:50, 28 באפריל 2014 (IDT)
replies: text: (עברו כמה שנים משנשאלה השאלה, אולם כיוון שעדיין שואלים, אענה:) הטבלה מראה את כל הסרטים שהחזיקו בתואר "הסרט המכניס ביותר אי פעם". למשל, אי טי (1983) היה הסרט המכניס ביותר בעולם, עם הכנסות של 792 מיליון דולר. הוא החזיק בשיא זה מ-1983 ועד 1993, אז פארק היורה הפך למחזיק בשיא, עם הכנסות של 1.029 מיליארד דולר, וכו'. Dovno - שיחה 15:41, 9 באוגוסט 2018 (IDT)
thread_title: שיאני הקופות לאורך השנים

message: Dovno, פספסתי את "בארצות הברית". אם ככה, לא נראה לי שיש לרשימה אמריקצנטרית מדי מקום בפסקה הראשית. לדעתי רצוי להזיז ל"שיאני הקופות לאורך השנים" אחרי הטבלה או אפילו להסיר לגמרי. אלה עלי אדמות - שיחה 17:40, 6 במאי 2019 (IDT)
replies: text: זה אמנם מעט אמריקצנטרי, אך במקרה המסויים הזה זה מוצדק, כיוון שתעשיית הקולנוע העולמית היא ברובה המכריע אמריקאית (ודאי מבחינה כלכלית). לא סתם סרטים (הוליוודיים) נמדדים בשני מדדים עיקריים: הכנסות בשוק הצפון אמריקאי (קנדה וארה"ב) והכנסות בשאר העולם. זה לא מגיע מנקודת מבט מקומית ("לאמריקאים אכפת רק מה שקורה אצלם"), אלא מהדרך בה השוק הזה בנוי:

text: #לשיקולי השוואות בין סרטים ביחידת זמן נתונה (למשל, כמה סרט הכניס בסופ"ש הראשון), יש משמעות רק להכנסות בצפון אמריקה, כיוון שכל סרט יוצא במספר שונה של שווקים, וזו בדרך כלל החלטה של מפיצים מקומיים מתי לשחרר סרט. למשל, הנוקמים: סוף המשחק יצא כמעט בכל המדינות באותו שבוע (אך לא באותו יום), למעט רוסיה, שם יצא מאוחר יותר. ובאופן לא מפתיע הכניס שיא לסופה"ש הראשון. אבל זה נתון שלא אומר הרבה, כי אין סרטים אחרים שגם שוחררו בכל השווקים באותו זמן, למעט רוסיה, ולכן כל השווה כזו היא מעוותת. השיא הבאמת רלוונטי לאותו סופ"ש היה ההכנסות בשוק האמריקאי (כי זו השוואה בין סרטים שונים שיצאו באותו שוק), ושם הסרט שבר את כל שיאי ההכנסות הקודמים.

text: #סרטים הוליוודיים מכניסים לאולפן שלהם בשוק האמריקאי אחוז הרבה יותר גדול ממכירת הכרטיסים (משהו כמו 50% בערך - זה משתנה משבוע לשבוע אחרי הפצת הסרט). בשוק הסיני, למשל, האולפן מקבל חזרה רק משהו כמו (אם אני זוכר נכון) 25% מההכנסות מכרטיסים.

text: # השוק האמריקאי הרבה יותר מפותח ומסודר מבחינת דיווח על הכנסות ממכירה כרטיסים. לא מכל מדינה מקבלים נתונים מדויקים או בזמן.

text: בקיצור: תעשיית הקולנוע העולמית רואה חשיבות רבה בניתוח לא רק ההכנסות העולמיות אלא ההכנסות בשוק האמריקאי, מסיבות אובייקטיביות כלכליות המשפיעות על תעשייה זו. לא סתם באתר כל כך מקיף כמו Box Office Mojo יש הרבה פילוחים של הכנסות בצפון אמריקה ולא כל דבר קל למצוא מקבילה במספרים עולמיים. ובפרט לגבי אינפלציה: זה נתון שמאוד קשה לחשב במונחים עולמיים, כי צריך לקחת בחשבון באיזו מידה השתנו מחירי כרטיסי הקולנוע בכל מדינה ומדינה לאורך זמן (ולכן לא מפתיע אותי שקשה למצוא נתונים אלו באתר Mojo). לעומת זאת, בשוק האמריקאי יש שפע נתונים המאפשרים לראות מה היו הכנסות סרט בעבר בהתחשב באינפלציה של מחירי הכרטיסים עד היום. לכן לטבלאות אלו יש חשיבות רבה כשמנתחים את התעשייה, ולפעמים זה הנתון הכי זמין שיש לנו. Dovno - שיחה 23:15, 6 במאי 2019 (IDT)
replies: text: :Dovno, תודה על התשובה המפורטת. גם אם יש סיבה לצמצום לאמריקה, רשימה כזאת עדיין לא נראית לי חשובה מספיק בשביל פסקת הפתיחה. מה דעתך על עמודה "הכנסה בארצות הברית (מותאם לאינפלציה)" בטבלה "שיאני הקופות לאורך השנים" במקום זאת? אלה עלי אדמות - שיחה 23:27, 6 במאי 2019 (IDT)
replies: text: ::רשימה שלמה ודאי שאין מקומה בפתיח ואפשר לפתוח פרק נפרד על זה (יצריך כנראה הסבר מדוע מתמקדים באמריקה, כפי שאת שאלת). אולם ציון של הסרטים בראש הרשימה ניתן להזכיר בפתיח, כפי שאנחנו מציינים שם את אווטאר כשיאן ההכנסות העולמי. אפשר אולי לצמצם כך שנזכיר רק את חלף עם הרוח כשיאן ההכנסות המתואמות לאינפלציה בפתיח. Dovno - שיחה 00:10, 7 במאי 2019 (IDT)
replies: text: :::יש למעשה טבלה והסבר מאוד מפורט על הבעייתיות בחישוב הכנסות מתואמות אינפלציה בערך באנגלית: :en:List_of_highest-grossing_films#Highest-grossing_films_adjusted_for_inflation. הם מביאים שם את ההכנסות העולמיות המתואמות לפי ספר השיאים של גינס מ-2014 תוך התאמות נוספות על בסיס זה ל-2017. Dovno - שיחה 00:17, 7 במאי 2019 (IDT)
replies: text: ::::: איך שעכשיו זה מצויין ודב הסביר יפה. לא לגעת בכלום. בורה בורה - שיחה 00:32, 7 במאי 2019 (IDT)
replies: text: :::::Dovno גם שלושה סרטים הם רשימה, רשימה קצרה וחסרת רף מכירות. השארתי את השיאן וזהו.

text: :::::חבל שהנתונים שמתפרסמים לא חושפים את מה שבאמת מעניין את האולפן והקהל - הרווח נטו ומספר הכרטיסים. אלה עלי אדמות - שיחה 00:32, 7 במאי 2019 (IDT)
replies: text: ::::::האולפנים לא מפרסמים את הרווחים כמו שהם מסתירים את העלויות של הסרטים (חלק מזה משיקולי מס, וחלק גם כיוון שלפעמים חוזה עם שחקן או במאי מבטיחים להם אחוז מסויים מהרווח ולכן לאולפן אינטרס שעל הנייר הרווח ייראה קטן. שחקנים ובמאים מפורסמים ועם כוח מיקוח משמעותי דורשים ולעיתים מקבלים אחוז מההכנסות ולא מהרווחים - ושם הכסף הגדול ואת זה האולפנים לא יכולים להסתיר). ומספרי הכרטיסים היו בהחלט יכולים להיות מעניינים, אולם היסטורית רק ההכנסות בקופות פורסמו, ולכן זו הפרקטיקה שהתבססה בתעשיית הקולנוע (וגם אין נתוני עבר להשוות אליהם). Dovno - שיחה 00:36, 7 במאי 2019 (IDT)
thread_title:  אינפלציה 

message: אלה עלי אדמות, שיחזרת את העריכה שלי אבל בקישור לmojo רואים שאני צודק... הסרט השני הכי מכניס בארה"ב מתואם אינפלציה הוא מלחמת הכוכבים מ1977, ולא הכוח מתעורר. Yairdell - שיחה 22:47, 6 במאי 2019 (IDT)
replies: text: Yairdell, צודק, מתנצלת. תיקנת טעות ישנה. אלה עלי אדמות - שיחה 22:57, 6 במאי 2019 (IDT)
thread_title:  שיחזור עריכה מהיום 

message: Dovno
* שיאני הקופות לאורך השנים - הסרתי את עמודת המספור כי הטבלה מציגה שבירות שיאים לאורך השנים, לא מדרגת.
* סדרות של סרטים שוברי קופות - העמודה "ממוצע לסרט" מגוחכת לדעתי. מספר הסרטים וההכנסה הכוללת מספיקים. אלה עלי אדמות - שיחה 01:21, 7 במאי 2019 (IDT)
replies: text: :בשיאנים לאורך השנים, אני מסכים. בטבלת הסדרות, לדעתי נתון הממוצע דווקא בעל משמעות, ולא כל אחד יחשב בראש מה זה אומר לחלק 20,842 ב-22. הנתון מוסיף משהו לטבלה: סך ההכנסות הוא טוב ויפה, אך כשלוקחים בחשבון גם על כמה סרטים זה מתפרס זה נותן תמונה אחרת על כמה כלל הסדרה הצליחה מסחרית באופן עקבי. יש סדרות שהכניסו הרבה כסף עם הרבה סרטים (סכום נמוך יחסית לכל סרט), ויש שהכניסו פחות בסה"כ אולם מכיוון שהיו שם פחות סרטים בסדרה מדובר בהצלחה עקבית יותר.מעבר לנתון הממוצע, יש הרבה עבודה שראוי לעשות בטבלה זו, ויום אחד אולי אגיע לכך - גם סדרות בולטות חסרות, וגם חלוקה יותר הגיונית והוספת מידע. למשל, יש כפילויות (ספיידרמן מופיע גם כסדרה וגם כסרט אחד ב-MCU, כנ"ל באטמן אם נוסיף שם את ה-DCEU), ויש תת-חלוקות מעניינות (תחת ה-MCU, למשל, תת-הסדרות של קפטן אמריקה, איירון מן, הנוקמים, וכו'). יש טבלאות מאוד יפות בערכים באנגלית, וכאמור אני מקווה להגיע לזה מתישהו. Dovno - שיחה 01:36, 7 במאי 2019 (IDT)
replies: text: ::למה שירצו לחלק את הסכום במספר? הטבלה משווה בין זיכיונות ולא בין סרט לסרט. תזכור שכבר מופיע הסכום של הסרט הכי מכניס.
replies: text: ::כאן הכפילויות בולטות יותר. מה כבר אפשר לעשות? אלה עלי אדמות - שיחה 01:55, 7 במאי 2019 (IDT)
replies: text: ::: ככה זה שנים וכולם מרוצים. למה לשנות. אני מסתכל על הממוצעים ל הזמן. זה הפרט הכי מעניין בטבלה.  כל שינוי. בורה בורה - שיחה 02:50, 7 במאי 2019 (IDT)
replies: text: ::::קל להפריך קביעות כאלה: הנה, אני לא מרוצה. עם התנגדות לכל שינוי לא מגיעים רחוק. אלה עלי אדמות - שיחה 02:53, 7 במאי 2019 (IDT)

text: :::למה שירצו? עובדה שיש המוצאים בזה עניין, ולא רק אני או בורה. למשל, בטבלות ההכנסות לפי זכיון באתר מוג'ו תמיד יש למטה גם את הממוצע לסרט. כפי שכתבתי, זה מביא נתון נוסף - את עקביות הצלחת סדרת הסרטים. למשל, ה-MCU הכניס מעל 20 מיליארד דולר, שזה מאוד מרשים. אבל מרשימה לא פחות היא גם העובדה שזה נעשה בממוצע של 947 מיליון דולר לסרט. בדר"כ סרט המכניס 940+ מיליון הוא סרט שהצליח קופתית מאוד (כפי שרואים בערך, רק 39 סרטים אי פעם הצליחו לעבור את המיליארד), אולם להכניס 940+ בממוצע למשך 22 סרטים באותה סדרה? זה הישג חסר תקדים בפני עצמו. בקיצור, זה נתון שמוסיף מידע ונהוג להציג אותו (גם במוג'ו, וגם בערכים דומים באנגלית). Dovno - שיחה 09:03, 7 במאי 2019 (IDT)
replies: text: ::::Dovno, זה לא מראה על עקביות כי זה לא מראה את המגמה או אם היו כשלונות. זה גם לא מוסיף מידע חדש. מוג'ו זה טיעון סביר, אז שיישאר. אלה עלי אדמות - שיחה 12:12, 7 במאי 2019 (IDT)
thread_title:  טבלאות 

message: :דיווח מהדף ויקיפדיה:דיווח על טעויות
הנוקמים:סוף המשחק עקף את הטיטניק
replies: text: כבר עודכן, תודה. Dovno - שיחה 08:59, 8 במאי 2019 (IDT)
thread_title:  דיווח שאורכב ב-08 במאי 2019 

message: כבר כמה פעמים שינו את הסרט המרוויח ביותר בהקדמה מאווטאר לסוף המשחק. אולי כדאי להגן על הערך לאיזה שבועיים שרק רשומים יוכלו לערוך? זה חשוב בעיני בעיקר כי מין הסתם הרבה ממי שייכנס לערך בזמן הקרוב יחפש בדיוק את הנתון הזה. Yairdell - שיחה 16:01, 8 במאי 2019 (IDT)
replies: text: לא משהו שאי אפשר להתמודד איתו. היו גם תרומות מאלמונים, חבל לחסום. אלה עלי אדמות - שיחה 18:07, 8 במאי 2019 (IDT)
thread_title:  השחתות חוזרות 

message: :דיווח מהדף ויקיפדיה:דיווח על טעויות
איפה לעזעאל הטבלה של השוברי קופות??!!
תחזירו אותה במיידי
תודה
replies: text: עברה לערך הסרטים המכניסים ביותר בכל הזמנים. אביהו - שיחה 06:58, 6 ביוני 2019 (IDT)
thread_title:  דיווח שאורכב ב-06 ביוני 2019 

message: :דיווח מהדף ויקיפדיה:דיווח על טעויות
הסרט של מארוול הנוקמים-סוף משחק הכניס מעל 2.7 מיליארד דולר.
replies: text: אבל קצת פחות מאוואטר, ובהתאמה לאינפלציה הוא כנראה לא יעבור אותו. אביהו - שיחה 18:37, 3 ביוני 2019 (IDT)
thread_title:  דיווח שאורכב ב-06 ביוני 2019